Diari Oficial de la Generalitat Valenciana


Sumari del DOGV 9224, del 26-11-2021 (2021/11646)

Extracte de la Resolució de 25 d'octubre de 2021, de la vicerectora d'Ocupació i Programes Formatius de la Universitat de València, per la qual es convoquen les ajudes a l'estudi de la Universitat de València per a l'alumnat guanaydor de la fase local de l'Olimpíada Informàtica de la Comunitat Valenciana que tindrá lloc durant el curs acadèmic 2021-2022, i s'aproven les bases que regulen aquesta convocatòria.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9224

Data del DOGV
:   26-11-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/11541


Data del document
:   11-11-2021

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 25 d'octubre de 2021, de la vicerectora d'Ocupació i Programes Formatius de la Universitat de València, per la qual es convoquen les ajudes a l'estudi de la Universitat de València per a l'alumnat guanaydor de la fase local de l'Olimpíada Informàtica de la Comunitat Valenciana que tindrá lloc durant el curs acadèmic 2021-2022, i s'aproven les bases que regulen aquesta convocatòria. [2021/11320]  
  
BDNS (identif.): 596053.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/596053)  
  
Primer. Beneficiaris  
Poden participar en aquesta convocatòria l'alumnat de Secundària, cicles formatius de grau mitjà i Batxillerat, de centres d'ensenyament públics i privats preferentment de la província de València.  
  
Segon. Objecte  
Ajudes a l'estudi atorgades per la Universitat de València per l'alumnat guanyador de la fase local de l'Olimpíada Informàtica de la Comunitat Valenciana.  
  
Tercer. Bases reguladores  
Aquesta convocatòria, les dates en què es faran les proves, els terminis d'inscripció de l'Olimpíada i els resultats es publicaran en el tauler d'anuncis de la Universitat de València (tauler.uv.es), en la pàgina web del centre que s'encarregue de la seua organització, així com en el portal web de la Delegació per a la Incorporació a la Universitat (www.uv.es/incorporaciouv).  
  
Quarta. Quantia  
Els tres estudiants que resulten guanyadors en la fase local de l'Olimpíada Informàtica de la Comunitat Valenciana rebran una ajuda a l'estudi, dotada amb 1.000 euros cada una (l'import total de la convocatòria és de 3.000 euros), que es farà efectiva, mitjançant transferència bancària en finalitzar el període de matrícula, una vegada comprovat que l'estudiant s'ha matriculat en el primer curs d'una titulació de grau d'un centre propi de la Universitat de València.  
  
Cinqué. Termini de presentació de sol·licituds  
La inscripció començarà l'endemà de la publicació d'aquesta convocatòria en el DOGV i finalitzarà el 29 de novembre de 2021.  
  
Sisé. Altres dades  
Les ajudes a l'estudi obtingudes són personals i intransferibles, i es poden fer efectives en els dos cursos següents a l'obtenció. Si l'estudiant ha guanyat les fases locals d'una o més olimpíades, successivament o simultàniament, pot fer efectiva una única ajuda a l'estudi per a una única titulació de la Universitat de València.  
  
València, 11 de novembre de 2021.- La rectora, p. d. (DOGV 18.01.2021), la vicerectora d'Ocupació i Programes Formatius: Maria Adela Valero Aleixandre.